Лі Чжэ Мён за некалькі хвілін да нападу.
2 студзеня 2024 года падчас наведвання будаўнічай пляцоўкі аэрапорта ў Кадакта (Пусан) быў здзейснены замах на лідара паўднёвакарэйскай апазіцыі і старшыню «Дэмакратычнай партыі Карэі» Лі Чжэ Мёна. Палітык выжыў, але атрымаў нажавое раненне. Інцыдэнт адбыўся за тры месяцы да парламенцкіх выбараў.

Ход падзей
----------

2 студзеня Лі праводзіў прэс-канферэнцыю ў новым аэрапорце Кадокта. У 10:27 раніцы па карэйскаму часу да яго падышоў чалавек, нібыта папрасіць аўтограф. Нечакана мужчына працяў шыю палітыка нажом. Прысутныя на месцы здарэння прадстаўнікі Дэмпартыі неадкладна прыкрылі Лі, а адзін з іх накрыў месца ўдару тканінай. Замах трансляваўся ў прамым эфіры паўднёвакарэйскіх тэлеканалаў і радыёстанцый. Са слоў відавочцаў, у момант нападу на месцы прысутнічала больш за дзясятак паліцыянтаў.

Лі атрымаў ірваную рану на шыі даўжынёй у адзін сантыметр з крывацёкам.

У 10:47 прыбыла машына хуткай дапамогі. У 11:16 палітык быў дастаўлены ў рэгіянальны траўматалагічны цэнтр бальніцы Пусанскага нацыянальнага ўніверсітэта. Пасля ён эвакуіраваны на верталёце ў бальніцу Сеульскага нацыянальнага ўніверсітэта, пры гэтым знаходзячыся ў свядомасці. Там Лі перанёс экстранную аперацыю. Прадстаўнікі Дэмпартыі заявілі, што аперацыя заняла «больш часу, чым чакалася».

Падазраваны
-----------

Паліцыяй быў затрыманы 59-гадовы мужчына. На мерапрыесмтвы ён быў з папяровай каронай з надпісам «Я Лі Чжэ Мён» і таблічкай «200 месцаў у Нацыянальным сходзе». Паводле звестак «Пусан ільба», нападнік адмовіўся адказваць на пытанні аб сваіх матывах.

Праз некалькі гадзін пасля нападу паліцыя назвала прозвішча падазраванага — Кім. Пры ім выяўлены нож даўжынёй 18 сантыметраў (здабыты праз Інтэрнэт). Паліцэйскае ўпраўленне Пусана заявіла, што плануе прад’віць Кіму абвінавачванне ў замаху на забойства, паколькі ён прызнаўся, што меў намер забіць Лі. У снежні 2023 года падазраваны таксама прысутнічаў на мерапрыемстве, дзе палітык выступаў у якасці хэдлайнера ў Пусане. На відэазапісе бачна, як Кім чакае Лі, але не можа ўсталяваць цесны кантакт. На ім была тая ж папяровая карона з надпісам «Я Лі Чжэ Мён», як і падчас студзеньскага замаху.

На наступны дзень пасля замаху ў кватэры Кіма і ў яго офісе былі праведзеныя ператрусы. Сілавікі не выявілі ніякіх папярэдніх запісаў аб злачынствах, ужыванні наркотыкаў або псіхіятрычных захворваннях у нападніка. На момант нападу ён таксама быў цвярозы.

Рэакцыя
-------

Прэзідэнт краіны Юн Сок Ёль заявіў, што гэты напад быў «тэрарыстычным актам... і сур’ёзнай пагрозай дэмакратыі» (з аналагічнай заяваў выступіў прадстаўнік Дэмакратычнай партыі Квон Чхіль Сын), загадаўшы ўладам пачаць расследаванне інцыдэнту. Юн Хі Гын, генеральны камісар Нацыянальнага агенцтва паліцыі, абвясціў аб фарміраванні ў Пусане спецыяльнай следчай групы для расследавання замаху.

Заўвагі
-------

1. ↑  South Korean Opposition Leader Is Stabbed
2. ↑  В Южной Корее совершено покушение на лидера оппозиции
3. ↑  Head of South Korean Opposition Party Is Stabbed
4. ↑  South Korean opposition leader stabbed, rushed to hospital
5. ↑  (LEAD) Opposition leader Lee Jae-myung attacked during visit to Busan
6. ↑  South Korean opposition leader stabbed in neck, airlifted to hospital
7. ↑  South Korean opposition leader Lee Jae-myung stabbed during event in Busan
8. ↑  South Korea opposition chief stabbed in neck, in intensive care
9. ↑  South Korea opposition leader Lee Jae-myung stabbed in the neck
10. ↑  Head of South Korean Opposition Party Is Stabbed
11. ↑  (7th LD) Attacked opposition leader Lee's surgery completed, progress closely monitored
12. ↑  South Korea opposition leader Lee Jae-myung stabbed in the neck
13. ↑  South Korean opposition leader stabbed in neck, airlifted to hospital
14. ↑  South Korean opposition leader Lee Jae-myung stabbed in the neck
15. ↑  South Korea opposition chief stabbed, condition not life-threatening
16. ↑  South Korean opposition leader stabbed, rushed to hospital
17. ↑  (7th LD) Attacked opposition leader Lee's surgery completed, progress closely monitored
18. ↑  Knife Attack on Opposition Leader Raises Alarms in Polarized South Korea
19. ↑  South Korean opposition leader Lee Jae-myung stabbed during event in Busan
20. ↑  South Korea’s liberal opposition leader stabbed in the neck by knife-wielding man
21. ↑  (7th LD) Attacked opposition leader Lee's surgery completed, progress closely monitored